Document ID: /roh_data/filtered/fineweb-2-filterrobots_roh.jsonl.gz/40551

Exteriur - Almain 5 unfrendas tar attatga en l'India
Tar in'attatga sin in post da polizia en il nord da l'India èn almain 5 persunas mortas. Tenor indicaziuns uffizialas han ils attentaders sajettà giu 2 policists e 3 civilists datiers dal cunfin cun il Pakistan en il stadi federativ Punjab.
Fin ussa n'ha nagin surpiglià la responsabladad per l'attatga. Sin binaris en la vischinanza haja ins chattà 5 chargias explosivas. L’armada haja pudì neutralisar questas chargias. Be 200 meters avant las bumba haja in tren pudì sa fermar.
Sco las medias localas rapportan saja er in bus vegnì attatgà ed in auto vegnì rapinà.